Patronen overtok for den nesten identiske patronen .30-03 som Springfield M1903-rifla opprinnelig var kamret for. .30-06 forble hovedpatronen i den amerikanske hæren i nesten 50 år, inntil den ble erstattet av 7,62 x 51 mm NATO da M14-rifla ble antatt i 1954. Den var fortsatt i bruk i maskingevær fram til 70-tallet. Patronen ble brukt i sylinderlåsriflene Springfield M1903 og M1917 Enfield, i den halvautomatiske M1 Garand, Browning Automatic Rifle (), og i flere maskingevær, blant annet M1919-serien. Den har vært basis for mange andre patroner, og den var og er fortsatt en populær patron for jakt på hjort og elg.